**Platnosť nariadenia od: 1. júla 2020, 0:00 hod**
**Platnosť nariadenia do: do odvolania**

Aktualizované 6. júla 2020

**Pri usporadúvaní** hromadných a športových **podujatí**je potrebné dodržiavať nasledovné povinnosti:

* **vstup a pobyt** v mieste hromadného podujatia umožniť **len s prekrytými hornými dýchacími cestami** (napríklad rúško, šál šatka),
* vykonávať **častú dezinfekciu priestorov**, najmä dotykových plôch (kľučiek, podláh a predmetov),
* hygienické zariadenia musia byť vybavené tekutým mydlom a papierovými utierkami,
* **zaistiť pri vstupe** do budovy dávkovače na **alkoholovú dezinfekciu rúk** alebo iný adekvátny spôsob dezinfekcie rúk a dbať na časté dezinfikovanie rúk,
* zabezpečiť pri vstupe do budovy **oznam** o povinnosti, že v prípade vzniku akútneho respiračného ochorenia (napr. horúčka, kašeľ, nádcha, sťažené dýchanie) je osoba povinná zostať v domácej izolácii,
* zabezpečiť dostatočné vetranie priestorov,
* podmienky sa príslušne aplikujú aj na hromadné podujatia organizované v exteriéri,
* v prípade hromadných podujatí organizovaných v exteriéri je organizátor povinný vyhradiť priestor hromadného podujatia a vyznačiť jeho vstup a výstup,
* organizátor musí byť v každej chvíli schopný preukázať počet osôb aktuálne sa zúčastňujúcich na hromadnom podujatí.

Okrem toho musia organizátori podujatí zabezpečiť dodržiavanie dvojmetrových rozostupov medzi osobami, s výnimkou pre:

* rodinných príslušníkov, partnerov a osôb z jednej domácnosti,
* športovcov a umelcov vykonávajúcich svoje povolanie,
* divákov v hľadisku,
* školiteľov.

**Zároveň majú organizátori povinnosť:**

* ak sa u osoby prejavia príznaky akútneho respiračného ochorenia, je potrebné telefonicky kontaktovať svojho ošetrujúceho lekára a opustiť miesto hromadného podujatia,
* pravidelne si umývať ruky mydlom a teplou vodou, následne ruky utierať do jednorazových papierových obrúskov,
* zákaz podávania rúk.

**Pri hromadných podujatiach nad 1000 ľudí s výlučne sediacim obecenstvom**je organizátor povinný (pokiaľ je schopný) zabezpečiť a dodržiavať nasledovné:

**Platnosť nariadenia od: 7. júla 2020, 0:00 hod**
**Platnosť nariadenia do: do odvolania**

* zabezpečiť sedenie obecenstva iba v každom druhom rade,
* obsadenie kapacity priestorov určených pre sediace obecenstvo nemôže byť vyššie ako 50%.

**Pri hromadných podujatiach nad 1000 ľudí v prípade že je organizátor schopný zabezpečiť rozdelenie priestoru podujatia na sektory**je organizátor povinný (pokiaľ je schopný) zabezpečiť a dodržiavať nasledovné:

**Platnosť nariadenia od: 7. júla 2020, 0:00 hod**
**Platnosť nariadenia do: do odvolania**

* zabezpečiť kontrolovaný vstup a výstup do sektoru hromadného podujatia,
* v sektore sa v jednej chvíli môže nachádzať najviac 1000 osôb,
* organizátor musí byť v každej chvíli schopný preukázať počet osôb aktuálne sa
nachádzajúcich v jednotlivých sektoroch,
* pre exteriérové sektory, na jednu osobu musí pripadať najmenej 5 m štvorcových plochy sektoru,
* pre interiérové sektory, na jednu osobu musí pripadať najmenej 10 m štvorcových plochy sektoru,
* pokiaľ je pre účasť na hromadnom podujatí potrebná vstupenka alebo iný obdobný doklad, odporúča sa jej predaj účastníkom iba online spôsobom.